CELEX: 32011R0409
Language: sl
Date: 2011-04-27 00:00:00
Title: Izvedbena uredba Komisije (EU) št. 409/2011 z dne 27. aprila 2011 o spremembi Uredbe Komisije (ES) št. 619/2008 o odprtju stalnega razpisa za izvozna nadomestila za nekatere mlečne proizvode

28.4.2011   
            
            
               SL
            
            
               Uradni list Evropske unije
            
            
               L 108/23
            
         IZVEDBENA UREDBA KOMISIJE (EU) št. 409/2011
   z dne 27. aprila 2011
   o spremembi Uredbe Komisije (ES) št. 619/2008 o odprtju stalnega razpisa za izvozna nadomestila za nekatere mlečne proizvode
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 161(3), člena 164(2)(b) in člena 170 v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 619/2008 (2) je odprla stalni javni razpis za izvozna nadomestila za naravno maslo v blokih z oznako ex ex 0405 10 19 9700, masleno olje v posodah z oznako ex ex 0405 90 10 9000 in posneto mleko v prahu z oznako ex ex 0402 10 19 9000 ter določa predpise v zvezi s postopkom. Zlasti določa razpisna obdobja, v katerih je mogoče oddati ponudbe.
            
         
               (2)
            
            
               Za boljši odziv na poslabšanje razmer na trgu mleka in mlečnih proizvodov, do katerega je prišlo na začetku leta 2009, je bila Uredba (ES) št. 619/2008 spremenjena, da sta se tako zagotovili dve razpisni obdobji na mesec. Znatno izboljšanje razmer na trgu, ki je temu sledilo, omogoča določitev števila razpisnih obdobij nazaj na eno obdobje mesečno.
            
         
               (3)
            
            
               Uredbo (ES) št. 619/2008 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V členu 4(2) Uredbe (ES) št. 619/2008 se uvodne besede tretjega pododstavka nadomestijo z naslednjim:
   
      „Vsako razpisno obdobje se konča ob 13:00 (po bruseljskem času) tretji torek v mesecu z naslednjimi izjemami:“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. aprila 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 168, 28.6.2008. str. 20.